

**VLADA REPUBLIKE HRVATSKE**

Zagreb, 14. studenoga 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2025. do 2027. godine za kontinuirano održavanje višenamjenskog borbenog aviona Rafale i prateće opreme |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

**VLADA REPUBLIKE HRVATSKE**

Na temelju članka 48. stavka 2. Zakona o proračunu (Narodne novine, br. 144/21), a u vezi s člankom 23. stavkom 3. Zakona o izvršavanju Državnog proračuna Republike Hrvatske za 2024. godinu (Narodne novine, br. 149/23 i 125/24) Vlada Republike Hrvatske je na sjednici održanoj \_\_\_\_\_\_\_\_\_ donijela

**ODLUKU**

**o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2025. do 2027. godine za kontinuirano održavanje višenamjenskog borbenog aviona Rafale i prateće opreme**

**I.**

 Daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2025. do 2027. godine za kontinuirano održavanje višenamjenskog borbenog aviona Rafale i prateće opreme u ukupnom iznosu od 24.563.067,10 eura, po godinama i iznosima kako slijedi:

Godina Iznos

 2025. 7.321.427,10 eura

 2026. 16.441.640,00 eura

 2027. 800.000,00 eura.

**II.**

Plaćanja koja proizlaze iz točke I. ove Odluke Ministarstvo obrane dužno je kao obvezu uključiti u financijski plan u godini u kojoj obveza dospijeva.

**III.**

 Ova Odluka stupa na snagu danom donošenja.

**P R E D S J E D N I K**

**mr. sc. Andrej Plenković**

**KLASA:**

**URBROJ:**

**Zagreb,**

**Obrazloženje**

Ovom Odlukom daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske za preuzimanje obveza na teret sredstava državnog proračuna Republike Hrvatske u razdoblju od 2025. do 2027. godine za kontinuirano održavanje višenamjenskog borbenog aviona Rafale i prateće opreme u ukupnom iznosu od 24.563.067,10 eura.

Kao nastavak cjelokupnog projekta opremanja avionima Rafale, Ministarstvo obrane ima potrebu za kontinuiranim održavanjem aviona Rafale i prateće opreme. Kontinuirano održavanje aviona Rafale i prateće opreme je obrambeno važno za Republiku Hrvatsku radi osiguranja zahtijevanog stupnja raspoloživosti i operativne sposobnosti aviona Rafale za izvršavanje zadaća. Za kontinuirano održavanje aviona Rafale i prateće opreme pribavljeno je pozitivno mišljenje Odbora za obranu Hrvatskog sabora.

U svrhu kontinuiranog održavanja aviona Rafale i prateće opreme, s tvrtkom Dassault Aviation iz Francuske Republike napravljen je prijedlog ugovora za kontinuirano održavanje aviona Rafale i prateće opreme koji osigurava usluge popravka, remonta, obnove resursa i periodičkih pregleda za komponente aviona i motora. Ugovor bi se sklopio za razdoblje od dvije godine, do listopada 2026. godine. Ukupne obveze Ministarstva obrane iznose 31.884.388,00 eura, od čega 7.321.320,90 eura u 2024. godini, 7.321.427,10 eura u 2025. godini, 16.441.640,00 eura u 2026. godini i 800.000,00 eura u 2027. godini.

Potrebna sredstva za 2024., 2025. i 2026. godinu osigurana su u Državnom proračunu Republike Hrvatske za 2024. i projekcijama za 2025. i 2026. godinu na razdjelu i glavi Ministarstva obrane, u programu 2504 Opremanje, modernizacija i izgradnja, kapitalnom projektu K545045 Opremanje višenamjenskim borbenim avionom (VBA), na računu 32 Materijalni rashodi. Potrebna sredstva za 2027. godinu prioritetno će se osigurati prilikom izrade Državnog proračuna Republike Hrvatske za 2025. i projekcija za 2026. i 2027. godinu, u okviru limita koji su Ministarstvu obrane dodijeljeni Odlukom o proračunskom okviru za razdoblje 2025. – 2027. godine.